આશરે ચાર થી પાંચ કલાક અમે આ અભ્યારણ્યમાં ઘૂમ્યા. ત્યાં ફેલાયેલી હરિયાળીને આંખોમાં અને કેમેરામાં કેદ કરી લીધી ! ત્યાંથી પાછા ફરતાં અમે આ અભ્યારણ્યની નજીકના સમયમાં જ ફરીથી મુલાકાત લેવાનો મનોમન પાક્કો નિર્ધાર કરી લીધો. એ એટલા માટે કે સૂર્યની પહેલી કિરણની સાથે ગૂંજતા પક્ષીઓનો અવાજ, પાણીમાં પ્રતિબિંબિત થતી પરોઢની લાલિમા અને તેમાં ઝળહળતાં આસપાસની હરિયાળીના સુંદર દશ્યોથી અમારી શિથિલ જીવનશૈલીને અમે ઊર્જાવાન કરી શકીએ. પ્રકૃતિની આ ભેટ હકીકતે માણસો માટે ખૂબ જ પ્રેરણાદાયક છે અને એ પ્રેરણાને મેં નીચેની કેટલીક પંક્તિઓમાં અભિવ્યક્ત કરવાની કોશિશ કરી છે :